Document ID: 31994D0454

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Ιουλίου 1994 για την τροποποίηση της απόφασης 93/674/ΕΟΚ της Επιτροπής σχετικά με τη συμμετοχή της Κοινότητας στη χρηματοδότηση προγραμμάτων καταπολέμησης των οργανισμών που είναι επιβλαβείς για τα φυτά και τα φυτικά προϊόντα στη Μαδέρα για το έτος 1993 (Το κείμενο στην πορτογαλική γλώσσα είναι το μόνο αυθεντικό) (94/454/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα στις Αζόρες και τη Μαδέρα (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 (2), και ιδίως το άρθρο 33,
Εκτιμώντας:
ότι η απόφαση 93/674/ΕΟΚ της Επιτροπής της 7ης Δεκεμβρίου 1993 για τη συμμετοχή της Κοινότητας στη χρηματοδότηση προγραμμάτων καταπολέμησης των οργανισμών που είναι επιβλαβείς για τα φυτά και τα φυτικά προϊόντα στη Μαδέρα για το έτος 1993 (3), και ιδίως το άρθρο 5 τελευταία φράση καθορίζει ως ημερομηνία λήξης της προθεσμίας για την περάτωση των πληρωμών οι οποίες συνδέονται με τις ενέργειες που καλύπτονται από αυτά τα προγράμματα καταπολέμησης την 1η Αυγούστου 1994, υπό την ποινή απώλειας των δικαιωμάτων για κοινοτική χρηματοδότηση-
ότι η ετήσια έκθεση για τα προγράμματα καταπολέμησης των οργανισμών που είναι επιβλαβείς για τα φυτά και τα φυτικά προϊόντα στη Μαδέρα για το έτος 1993 πρέπει να υποβληθεί στην Επιτροπή και στη Μόνιμη Φυτοϋγειονομική Επιτροπή από την αρμόδια αρχή το αργότερο στις 31 Αυγούστου 1994-
ότι σημειώθηκε καθυστέρηση κατά την εφαρμογή αυτών των προγραμμάτων καταπολέμησης, η οποία διαπιστώθηκε κατά την πρώτη συνεδρίαση της επιτροπής παρακολούθησης αυτών των προγραμμάτων-
ότι, εντούτοις, υπάρχει θέληση εκ μέρους των σχετικών επισήμων υπηρεσιών της αυτόνομης περιφέρειας της Μαδέρας για ολοκλήρωση του συνόλου αυτών των προγραμμάτων καταπολέμησης-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/674/ΕΚ της Επιτροπής τροποποιείται ως εξής:
1. Στο άρθρο 5 τελευταία φράση, η ημερομηνία "1η Αυγούστου 1994" αντικαθίσταται από την ημερομηνία "1η Αυγούστου 1995".
2. Στο παράρτημα ΙΙ μέρος Ι κεφάλαιο Β τμήμα ΙΙ παράγραφος 4 δεύτερο εδάφιο πρώτη φράση, η ημερομηνία "31 Αυγούστου 1994" αντικαθίσταται από την ημερομηνία "31 Αυγούστου 1995".
Άρθρο 2
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 4 Ιουλίου 1994.

Labels: 19
20
6
18
15